C. Nummus, Nov. spec.: testa orbicularis, complanata utrinque levissime turgida, margine depres- 
siore lenticularis et acute carinata, umbilicata, pellucida, striis transversis curvisque albis 
(elatis) et fuscis (impressis) alternis varia, labro tenui subreflexo. 
Prope Berytum Syriae ad rupes iuxta pontem fluvii Nahhr el kelb {Lyci Antiquorum) lecta. 
Duo specimina legimus. Maioris latitudo lineas 8%, altitudo 3 lineas aequat,. minoris lati- 
tudo lineas 5^, altitudo 2 lineas attingit. Illius anfractus spirae 5f, huius 4%. Utrumque subtus 
magis convexum quam supra. 
E Diario nostro syriaco haec scribimus: „Animal Helicis, e fuscescente albicans, glabrius- 
„culum, tentaculis 4, duobus maioribus apice oculatis, superioribus apice incrassatis, duobus 
«brevioribus ori propinquis. Cauda, seu postremum corpus acutum. Os in pedis margine anteriore, 
„nec a pede discretum, quod ab Helicibus differt. Operculum deciduum, gelatinosum, dein 
«induratum. Pallium albicat. Apertura pulmonalis in latere dextro.” 
Umbilicus in minore specimine apertus parvus semilinearis, in maiore a labro semitectus. 
Helix lapicida huic habitu et magnitudine affinis, sed colore et characteribus specialibus 
valde diversa est. 
Picturam vivi animalis Beryti a me factam serius edam. 
BULIMUS Lamarck. Subgenus Chilogymni. 
Character Subgeneris: Animal Helicis. Testa spiralis pallii sinistro lateri affixa, ovata, oblonga, vel 
turrita, plerumque longior quam lata, apertura altiore quam lata, hinc oblonga, nunquam plicis 
dentata. 
1. B. Gastrum, Nov. spec.: testa ovata oblonga utrinque angustior, media turgida, corneo fusca, 
subtiliter oblique striata, anfractibus 7 planiusculis, apertura semiovata, labro intus margine 
albo subreflexo. 
Ad Arissam, Syriae monasterium prope Berytum in monte Libario situm, rupibus ad- 
haerentem legi. 
Bulimo montano valde affinis est, sed medius magis turgidus. Duo specimina nobis 
obviam facta magnitudine et anfractibus fere congruunt et nitoris expertia sunt. Maiusculum 
longitudine 7 lineas aequat, latitudine 3 lineas paululum superat, alterum lineas 6^ longum, 3 
lineas crassum est. 
PUPA Lamarck. Subgenus Chilogymni. 
Character Subgeneris: Animal Helicis. Testa spiralis pallii sinistro lateri affixa, ovata, oblonga aut 
turrita, plerumque longior quam lata, spira dextra, anfractu primo secundi diametrum non superante, 
apertura plerumque suborbiculari, nunquam dentata. 
P. insularis, Nov. spec.: sub cylindrica, apice attenuata, subacuta, nitida, albido -cornea, subtilis- 
sime transverse striata, striis apicem versus angustioribus, pellucida, apertura semiovata 
margine paululum reflexo, leviter calloso, anfractibus 7 ad 8, tribus primis diametro sub- 
aequalibus. 
Habitat in insula Cameran, quae prope Maris rubi'i ostium australe inter Loheiam et 
Moecham iuxta Arabiae felicis littus sita est. Specimina complura sub memorabili antiquissima 
